
اللغة: كينيارواندا 
Ururimi rw’ikinyarwanda


	IBISUBIZO
	IBIBAZO 

	Yego, ni ibintu byoreshye kuko bidasaba umuhuza uwo ariwe wese cyangwa imihango runaka.
	Ese kwinjira muri Islam ni ibintu byoroshye? 

	Yego ni ngombwa kwihutisha kwinjira muri Islam kuko kubikerereza bishobora guteza ibibazo byo kuba wapfa igihe icyo aricyo cyose, nkuko kwinjira muri Islam ari ibyashara bidahomba, bityo uko wihutiye kwinjira mu bucuruzi niko inyungu iba nyinshi. 
	Ese nshobora kwihutira kwinjira muri Islam, cyangwa igihe gikwiye cyangwa kubanza gukemura bimwe mu bibazo?

	Aba akeneye gusa kwatura akavuga Shahada ebyiri akavuga ati “Ashihadu an lailaha ila llah wa ashihadu ana Muhamada rasulu llah”
	Ushaka kwinjira muri Islam yakora iki?

	Yavuga Shahada mu rurimi urwo arirwo rwose yumva neza ntabwo ari ngombwa kuyivuga mu rurimi rw’icyarabu.
	Ni mu uruhe rurimi yabivuga mo?

	
	

	Oya, umuntu agomba kuvuga Shahada ebyiri azi neza icyo zisobanuye kandi yemera ibizikubiyemo kandi agomba no gukora ibijyana nazo.
	Ese ashobora kuvuga Shahada atanazi icyo bisobanuye?

	Bisobanuye ngo ndemera ku mutima nkanavugisha ururimi, nkanakoresha ingingo z’umubiri wanjye. 
	“Ashihadu” bisobanuye iki?

	Bisobanuye ko ntawe ukwiye gusengwa mu kuri usibye Allah wenyine.
	“La ilaha ila llah” bisobanuye iki? 

	Bisobanuye ko Muhamadi ari umugaragu udashobora gusengwa, akaba n’intumwa idashobora kubeshya. Iyi Shahada ikaba igomba kujyana no kwemera ibyo intumwa yavuze no kumwumvira mu byo yategetse no kureka ibyo yabujije, ugakurikira imigenzo ye kandi akaba ikitegererezo kuri wowe.
	“Ana Muhamada abduhu wa rasuluhu” bisobanuye iki?

	Subiramo noneho ibyo mvuga “Ashihadu an la ilaha ila llahu, wa ashihadu ana Muhamada rusulu llahi”
	Ubu noneho ndasobanukiwe ni iki nsabwa gukora noneho?

	Nibyo, Imana ishimwe, ibi ni kubw’impano y’Imana kuri wowe.
	Ese ubu mbaye Umuyislamu?

	Ndakugira inama yo gusaba Imana ko yagushikamisha mu idini ye, ukanahitamo inshuti nziza zagufasha muri ibyo kandi ugomba kwiga ukamenya Islam ukagerageza guhisha ubuyislamu bwawe kugeza ubwo bumaze gukomera.
	Ubu se nk’umuyislamu wangira iyihe nama?

	Imana yaravuze muri Surat Al Fatih.
Ubusabe bworoshye ni “Bismilahi lahi rahman rahim” ukabivuga winjira mu Musigiti ndetse n’igihe winjira mu rugo, n’igihe usohotse mu rugo, n’iyo ugiye gusoma Qor’an, n’iyo ugiye kwinjira mu bwiherero na mbere yo kwiyambura imyenda na mbere yo gutawaza na mbere yo kurya no kunywa n’ahandi.
	Ese ubusabe bwiza ni ubuhe?

	Islam ikuraho ibyaha byayibanjirije usibye gusa ibifitanye isano n’ukuri kw’abantu kugomba kwishyurwa.
	Ese bizagenda bite ku ibyaha nari narakoze mbere yo kwinjira muri Islam? 

	Ugomba kwiyuhagira.
	Ni iki nsabwa gukora nyuma yo kuvuga Shahada?

	Icya mbere: Umuyislam ntagomba kuvuga ngo kuki? Ahubwo avuga ibiri muri Surat “Al Haqat, Al Maariji na Nuhu” ayat: 51. Icya kabiri: Ukisukura ugacyesha umubiri wawe nkuko wakesheje umutima wawe.
	Kuki ngomba kwiyuhagira?

	Ni ukugambirira k’umutima ko ugiye kwoga ukavuga uti “Bismilahi” hanyuma ugakwiza umubiri wose amazi.
	Ni byiza, noneho ni gute na kwoga?

	Igihe cy’isengesho kigeze ni ukwinjira mu isengesho ugasenga, k’ubushobozi bw’Imana.
	Nyuma yo kwoga ni iki gikurikira ho?

	Islam ni idini yoroshye ntabwo ikomeye Imana ishimwe kandi isingizwe.
	Ko mu iswala harimo amagambo n’ibikorwa ntaramenya?

	Kurikira isengesho hamwe nanjye cyangwa ubanze urebe ka video kigisha gusari, kari mu ndimi zitandukanye, kuri chenel z’ishuri rya Sunat, uri busange ku mirongo ya internet iri ku mpera z’ubu butumwa.
	Ese ni gute nshobora gusenga?

	Ugomba kwiga inkingi eshanu Islam yubatseho, hanyuma ukaniga inkingi zo kwemera gutyo gutyo kugeza ubwo wujuje byose mu ibituma Islam yawe n’ukwemera kwawe byuzura.  
	Hanyuma nimara gusenga igikurikiraho ni iki?

	Ndakugira inama yo gusura imbuga z’abamenyi bakuru ndetse n’izi miryango y’ivugabutumwa yo muri Saudi Arabia.
	Ni izihe mbuga za internet wangira inama yo kujya nzisura kugira ngo nige Islam?

	Ugomba gukorana nabo nkuko intumwa Muhamadi yakoranaga n’abatari  abayislamu, yari umuntu uhamagarira abantu Islam akoresheje ururimi, ndetse n’imico ye no mu mikoranire ye nabo.
	Ni gute ubu nakorana n’abavandimwe banjye batari abayislamu?

	Ntabwo ari ngombwa ko uwinjiye idini abibwira bene wabo kuko ubuyislamu bwe buba ari hagati ye na Nyagasani we.
	Hari umuntu ushaka kwinjira Islam ariko ntashaka ko bene wabo babimenya, uwo itegeko rimuvuga ho iki?

	Igitabo cyiza muri Islam ni qor’an, kuko ari amagambo y’Imana Nyagasani.
	Ni ikihe gitabo cyiza muri Islam?

	Isurat ya ngombwa muri Qor’an ni Surat Al Fatihat, ari nayo mpamvu tuyisoma kuri buri rakaa mu isengesho.
	Ni izihe Surat za ngombwa muri Qor’an?

	Ayat ihambaye muri Qor’an ni ayat al kurusiy.
	Ni iyihe ayat ihambaye muri Qor’an?

	Ni ukwiga Qor’an no kumviriza ibisomo by’abasheikh nka Hudhayif na Al Huswariy nabandi.
	Ni gute nabasha gusoma Qor’an?

	Wasobanukirwa Qor’an ugiye usoma ibitabo bya Tafsir zanditswe n’abamenyi ba Islam bizewe.
	Ni gute nasobanukirwa Qor’an?

	Nakugira inama yo kujya ku icapiro ry’imisafu rya Madinah.
	Ni he nakura Tafusir ya Qor’an?

	Nakugira inama yo gusoma ibitabo bya Hadith z’intumwa Muhamadi.
	Ni ibihe bitabo wangira inama yo gusoma nyuma ya Qor’an?

	Igitabo cyiza muri Hadith kandi cy’ukuri ni igitabo cya Sahihul Bukhariy, nicyo abantu bose bahurijeho ndetse n’abamenyi bose bacyemeranyaho, ndakugira inama yo kujya ku mpera y’ubu butumwa agakuraho ibitabo. 
	Ni ikihe gitabo cyiza muri Hadith?

	Hadith ihambaye muri Sunat z’intumwa Muhamadi ni Hadith ya Jibril isobanura inzego z’idini eshatu: Islam, Ukwemera na Ih’san.
	Ni iyihe Hadith ihambaye muri Sunat z’intumwa Muhamadi?

	Witinya, ahubwo iringire Imana, izagufasha mu nzira urimo kandi idini iroroshye Imana igutere inkunga yo kugera kubyo ikunda kandi yishimira.
Birashoboka kwigana natwe mu buryo bw’iya kure mu ishuri ryacu rya Sunat, wifashishije imirongo ya internet iri ku mpera y’ubu butumwa.
Mu gusoza: Ndakugira inama yo gushikama ku ijambo ry’intumwa Muhamadi (Imana imuhe amahoro n’imigisha) rigira riti “Jya wita ku ibigufitiye akamaro, wiringire Imana kandi ntuzemera gutsindwa”
	Njyewe ndatinya ko ntazashobora kwiga Islam?





	رَوابِطُ قَنَواتِ مَعْهَدِ السُّنَّةِ:

	مَوقِعُ مَعهَدُ السُّنَّةِ:
	رابِطُ الفيس بوك:
	رابِطُ التِّلجرام:

	

	

	


	رابِطُ الانستغرام:
	رابِطُ التويتر (X):
	رابِطُ الواتساب:

	

	

	


	قَناةُ اليوتوب:
	رابِطُ تَحميلِ الكُتُبِ:

